ธอส.เตรียมเสนอ ครม.ปรับสัดส่วนวงเงินในโครงการบ้านล้านหลัง เพิ่มโอกาสมีบ้านให้ประชาชนกลุ่มรายได้น้อย
ธอส.เตรียมเสนอ ครม.ปรับสัดส่วนวงเงินในโครงการบ้านล้านหลัง เพิ่มโอกาสมีบ้านให้ประชาชนกลุ่มรายได้น้อย ล่าสุดยื่นกู้และผ่านการอนุมัติแล้ว 500 ราย วงเงิน 320 ล้านบาทนายฉัตรชัย ศิริไล กรรมการผู้จัดการธนาคารอาคารสงเคราะห์ เปิดเผยถึงโครงการบ้านล้านหลัง ที่มีประชาชนประสงค์ขอใช้สิทธิ์ถึง 127,000 ราย นั้นว่า ธนาคารได้เตรียม เสนอคณะรัฐมนตรีผ่านกระทรวงการคลังในการปรับสัดส่วนวงเงินเดิมในโครงการจำนวน 50,000 ล้านบาท โดยให้มีสัดส่วน สินเชื่อสำหรับผู้ที่มีรายได้ต่ำกว่า 25,000 บาท/เดือน เป็นวงเงิน 40,000 บาท อัตราดอกเบี้ยร้อยละ 3 คงที่ 5 ปี และสินเชื่อสำหรับผู้ที่มีรายได้เกิน 25,000 ต่อเดือน เป็นวงเงิน 10,000 บาท อัตราดอกเบี้ยร้อยละ 3 คงที่ 3 ปี เพื่อให้เพียงพอต่อความตรงความต้องการของกลุ่มประชาชนที่ทำการอยู่อาศัยในราคาไม่เกิน 1 ล้านบาท โดยธนาคารจะต้องขอคณะรัฐมนตรีอนุมัติงบประมาณในการชดเชยอัตราดอกเบี้ยอีกราว 800 ล้านบาท โดยความคืบหน้าล่าสุด หลังประกาศให้ประชาชนที่มาจองสิทธิ์เข้ายื่นเอกสารขอกู้นั้น มา ยื่นขอกู้แล้ว 1,000 ราย วงเงิน 600 ล้านบาทและได้ทำการอนุมัติแล้ว จำนวน 500 ราย วงเงิน 320 ล้านบาท โดยอสังหาริมทรัพย์ส่วนใหญ่เป็นคอนโดในเขตกรุงเทพมหานครและปริมณฑล ซึ่งคาดว่าตลอดทั้งปี 2562 จะสามารถปล่อยสินเชื่อ ได้ราว 4 หมื่นล้านบาทจากวงเงินในโครงการ 50,000 ล้านบาท หรือคิดเป็นร้อยละ 80